లాహిరు తిరిమన్నె

హెట్టిగే డాన్ రుమేష్ లాహిరు తిరిమన్నె, లాహిరు తిరిమన్నె (జననం 1989, ఆగస్టు 9) శ్రీలంక మాజీ క్రికెట్ ఆటగాడు, మాజీ వన్డే కెప్టెన్. ఇతను ఎడమ చేతి ఓపెనింగ్ బ్యాట్స్‌మన్, కుడిచేతి మీడియం-ఫాస్ట్ బౌలర్ గా రాణించాడు. శ్రీలంక వన్ డే ఇంటర్నేషనల్ టీమ్‌కి వైస్-కెప్టెన్‌గా కూడా పనిచేశాడు, పేలవమైన ప్రదర్శనల తర్వాత జట్టు నుండి తొలగించబడ్డాడు. 2018లో జాతీయ జట్టుకు రీకాల్ చేయబడ్డాడు. తిరిమన్నె 2014 ఐసీసీ వరల్డ్ ట్వంటీ20, 2014 ఆసియా కప్ గెలిచిన శ్రీలంక జట్టులో సభ్యుడిగా, అతను ఆసియా టోర్నమెంట్‌లో ప్లేయర్ ఆఫ్ ది సిరీస్‌గా నిలిచాడు.

2023 జూలై 22న తిరిమన్నె అంతర్జాతీయ క్రికెట్‌కు రిటైర్మెంట్ ప్రకటించి ఆస్ట్రేలియాకు వలస వెళ్ళాడు.

స్కూల్ కెరీర్ 
బండారవేలలోని ఎస్. థామస్ కళాశాలలో తన క్రికెట్ జీవితాన్ని ప్రారంభించాడు. అండర్ 11 క్రికెట్ ఆడాడు. ఇతని మొదటి కోచ్ సుజీవ గుణరత్నే. సర్వే డిపార్ట్‌మెంట్‌లో ఉద్యోగం చేస్తున్న తండ్రికి బదిలీ కావడంతో మొదట్లో ఎస్.థామస్ కాలేజ్ బండరావెల్లో చదివాడు. గ్రేడ్ 5 స్కాలర్‌షిప్ పరీక్షలో ఉత్తీర్ణత సాధించిన తర్వాత లాహిరు, మొరటువాలోని ప్రిన్స్ ఆఫ్ వేల్స్ కళాశాలలో  చేరాడు. అండర్ 13, 15, 17, 19 జట్టులో ఆడాడు.

దేశీయ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కొలంబో జట్టులో ఎంపికయ్యాడు. మూడు మ్యాచ్‌లలో 198 పరుగులతో టోర్నమెంట్ సమయంలో కొలంబో తరఫున అత్యధిక పరుగులు చేసిన ఆటగాడిగా నిలిచాడు.

తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం కొలంబో జట్టులో కూడా ఎంపికయ్యాడు. 2018 ఆగస్టులో 2018 ఎస్ఎల్సీ టీ20 లీగ్‌లో కాండీ జట్టులో ఎంపికయ్యాడు. 2019 మార్చిలో 2019 సూపర్ ప్రావిన్షియల్ వన్ డే టోర్నమెంట్ కోసం గాల్లె జట్టులో ఎంపికయ్యాడు. 2021 ఆగస్టులో 2021/22 సీజన్‌కు ముందు ఆస్ట్రేలియా యొక్క మల్గ్రేవ్ క్రికెట్ క్లబ్ ద్వారా సైన్ అప్ చేసాడు.

అంతర్జాతీయ క్రికెట్ 
2010 ప్రారంభంలో తన వన్డే ఇంటర్నేషనల్ అరంగేట్రం చేసాడు. 2011 జూన్ లో రోజ్ బౌల్‌లో ఇంగ్లాండ్‌తో తన అరంగేట్రం చేసాడు, గాయపడిన తిలకరత్నే దిల్షాన్ జట్టులోకి వచ్చాడు.  ఇతని మొదటి టెస్ట్ ఇన్నింగ్స్‌లో, 10 పరుగుల వద్ద జేమ్స్ ఆండర్సన్ బౌలింగ్‌లో క్యాచ్‌తో ఔటయ్యాడు.

2019 ఏప్రిల్ లో 2019 క్రికెట్ ప్రపంచ కప్ కోసం శ్రీలంక జట్టులో ఎంపికయ్యాడు. 2019 జూన్ 4న, ఆఫ్ఘనిస్తాన్‌తో జరిగిన శ్రీలంక మ్యాచ్‌లో, తిరిమన్నె వన్డే క్రికెట్‌లో తన 3,000వ పరుగును సాధించాడు.

కెప్టెన్సీ 
ఇంచియాన్‌లో జరిగిన 2014 ఆసియా క్రీడల క్రికెట్ జట్టుకు తిరిమన్నె కెప్టెన్‌గా ఉన్నాడు, ఇక్కడ శ్రీలంక ఫైనల్‌లో ఆఫ్ఘనిస్తాన్‌ను ఓడించి బంగారు పతకాన్ని గెలుచుకుంది.

2015 జనవరి 23న న్యూజిలాండ్‌తో జరిగిన ఐదవ వన్డే సమయంలో, కెప్టెన్ ఏంజెలో మాథ్యూస్ స్వల్పంగా గాయపడటంతో ఇతను శ్రీలంకకు కెప్టెన్‌గా ఉన్నాడు. ఈ మ్యాచ్‌లో శ్రీలంక 108 పరుగుల తేడాతో ఓడిపోయింది. ఆ మ్యాచ్‌లో 2 వికెట్లు కూడా తీసి, ఓపెనర్‌గా 45 పరుగులు కూడా చేశాడు. సిరీస్‌లోని 6వ, 7వ వన్డేలకు కూడా నాయకత్వం వహించాడు. 6వ వన్డే భారీ ఓటమితో ముగిసింది, 7వ వన్డే ఇతని కెప్టెన్సీలో సునాయాసంగా గెలిచింది. అయితే, చివరకు శ్రీలంక 4-2తో సిరీస్‌ను కోల్పోయింది.

2019లో వన్డే, టీ20 కెప్టెన్‌తోసహా పదిమంది శ్రీలంక ఆటగాళ్ళు భద్రతాపరమైన ఆందోళనలను పేర్కొంటూ పాకిస్తాన్ పర్యటన నుండి వైదొలిగారు. దీంతో 3 మ్యాచ్‌ల సిరీస్‌కు తిరిమన్నెను వన్డే కెప్టెన్‌గా ప్రకటించారు. సిరీస్‌లో భాగంగా తొలి వన్డే భారీ వర్షం కారణంగా రద్దైంది. శ్రీలంక తర్వాతి రెండు మ్యాచ్ లను కోల్పోయింది. వన్డే సిరీస్‌ను 2-0తో కోల్పోయింది.

మూలాలు

బాహ్య లింకులు 
 
 Lahiru Thirimanne's profile page on Wisden

జీవిస్తున్న ప్రజలు
1989 జననాలు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు